***Dee** kan være navnet på flere elver i Storbritannia*

**Dee** (skotsk-gælisk: *Uisge Dhè*) er en elv i Skottland som renner gjennom regionen Aberdeenshire. Den har sin kilde i fjellkjeden Cairngorms og renner ut i Nordsjøen i byen Aberdeen.

Området langs elven blir kalt Strathdee, Deeside eller «Royal Deeside» i området mellom Braemar og Banchory da dronning Victoria av Storbritannia var svært glad i dette området og bygget Balmoral Castle der. Navnet Dee er svært gammelt og er nevnt i skrifter så tidlig som i det andre århundre etter Kristus i arbeider av geografen Klaudios Ptolemaios fra Alexandria, og omtalte denne som *Δηοῦα* (=Deva), i betydningen 'guddom', noe som antyder at elven kan ha hatt en gudommelig status for de tidligere innbyggerne i området.

Løp
---

Dee har sitt utspring på fjellet Braeriach i Cairngorms, fra en høyde av 1 220 moh.Dette er det høyeste utgangspunktet for en av de viktigste av elvene på De britiske øyer. Elven stammer fra en rekke dammer og mindre vann i et område kalt *Wells of Dee.* Den renner så over høydedraget til strykene kalt *Falls of Dee* og renner inn i det såkalte *An Garbh Choire*. Elven får der tilførsel fra sideelver kalt *Pools of Dee* i passet Lairig Ghru, og renner deretter sørover ned Lairig Ghru mellom Ben Macdhui og Cairn Toul. Videre i fossefallet *Chest of Dee* på vei til *White Bridge* hvor den slutter seg sammen med *Geldie Burn*.

Den passerer deretter gjennom det 300 meter lange naturlige gjelet kalt *Linn of Dee*.

Den passerer deretter gjennom området kalt *Strathdee* eller Deeside (skotsk-gælisk *Srath Dhè*), og elven passerer Braemar, Balmoral Castle, Ballater, Dinnet, Aboyne og Banchory før den når sjøen i Aberdeen. Ved Ballater får den tilførsel fra to elver, *Gairn* som kommer fra nord, og *Muick*, som kommer fra Loch Muick fra sør. Elven er innenfor Cairngorms nasjonalpark fram til den når Dinnett.

Utløp
-----

Bridge of Dee fra rundt 1720 krysser elven ved Aberdeen
Elven møter tidevannet rett ovenfor *Bridge of Dee* i Aberdeen, bygget rundt 1720, og som tar hovedveien A90 sørover fra Aberdeen. Før elven renner ut i Nordsjøen passerer den gjennom Aberdeens havneområder som er et viktig senter for oljeindustrien i Nordsjøen. I 1872 ble det bygget en kunstig kanal for å rette ut elven utløp i sjøen.

Dyre- og planteliv
------------------

Mye av den skotske barskogen ligger innenfor Dees område, og dette inneholder også sjeldne eksempler på bartrær som furu, samt bjerk og heilandskap med tilhørende vegetasjjon og dyreliv. I dalbunnen er det or og en rekke typer løvtrær, samt gressland. Av vanlig dyreliv, er det otere, vånder og ferskvannsmuslinger.

Dee er en populær lakseelv, og har en blanding av ulike kulper og dammer, adskilt av raske stryk. I 1995 ble det beregnet at laksefisket i elven bidro med mellom £5 og £6 millioner pund årlig til økonomien i Grampian området.

Royal Deeside
-------------

Balmoral Castle i Royal Deeside på et fotokrom fra rundt 1900
Området mellom Braemar og Ballater er også kjent som **Royal Deeside**, en bruk som blir oppmuntret av turistindustrien. Siden dronning Victorias tid har den britiske kongefamilien tilbrakt somrene på Balmoral Castle. Hvert år har de vært tilstede på høylandslekene i Braemar og andre lokale arrangementer. Birkhall ble tidligere eid av dronninigmoren, men er nå favorittstedet til prins Charles.

Galleri
-------

* Elven Dees kilder på BraeriachElven Dees kilder på Braeriach
* Passet mellom Ben Macdhui og Cairn ToulPasset mellom Ben Macdhui og Cairn Toul
* The Linn of Dee, et smalt gjel ved BraemarThe Linn of Dee, et smalt gjel ved Braemar
* Dee ved BraemarDee ved Braemar

Referanser
----------

1. ↑  Scottish Environment Protection Agency og www.theriverdee.org (2007). «The River Dee Catchment Management Plan: Issues Consultation Document» (PDF). Arkivert fra originalen (pdf) 21. mars 2012. Besøkt 15. september 2014.  «Arkivert kopi» (PDF). Archived from the original on 21. mars 2012. Besøkt 15. september 2014. CS1-vedlikehold: Uheldig URL (link)
2. ↑  Stapleton, C.; Pethick, J. (1996). *Review 52. Coastal processes and management of the Scottish Estuaries. III. The Dee, Don and Ythan Estuaries.* (PDF). Scottish Natural Heritage. s. 19. Arkivert fra originalen (PDF) 9. november 2013.  «Arkivert kopi» (PDF). Archived from the original on 9. november 2013. Besøkt 15. september 2014. CS1-vedlikehold: Uheldig URL (link)
3. ↑  «Aberdeen Harbour». Aberdeen Harbour Board. Arkivert fra originalen 29. mai 2014. Besøkt 15. september 2014.  «Arkivert kopi». Arkivert fra originalen 29. mai 2014. Besøkt 15. september 2014.
4. ↑  Scottish Office (1997). *Report of the Scottish Salmon Strategy Task Force*. Edinburgh: Scottish Office.
5. ↑  «The Queen, Prince Philip and Prince Charles attend the Braemar Gathering». *News: NE Scotland, Orkney & Shetland*. BBC. Besøkt 15. september 2014.
6. ↑  Grice, Elizabeth (9. april 2005). «Alone at last (with just a few house guests)». *Telegraph*. Besøkt 15. september 2014.

Eksterne lenker
---------------

* Nettside for venneforening: River Dee Catchment Partnership
* Panorama over Linn of Dee (QuickTime nødvendig)
* Om Royal Deeside på nettsiden til Banchory Gateway
* Banchorys nettside
* Bilder fra Tullich, Ballater & Crathie, Royal Deeside
* Turiostinformasjon for Royal Deeside og Cairngorms
* Royal Deeside i Cairngorms Park - Informasjon
* Bilder fra Royal Deeside

| * v
* d
* r
National Scenic Area i Skottland |
| --- |
| The Borders | Østlige Stewartry-kysten **·** Eildon and Leaderfoot **·** Fleet Valley **·** Niths estuar **·** Øvre Tweeddale |
| Firth of Clyde og fastlands Argyll | Nordlige Arran **·** Knapdale **·** Kyles of Bute |
| Stirling | Loch Lomond **·** Trossachs |
| Perth and Kinross | Earn **·** Tay **·** Loch Rannoch og Glen Lyon **·** Loch Tummel |
| Grampian | Cairngorms **·** Deeside og Lochnagar |
| Highland | Assynt-Coigach **·** Ben Nevis og Glen Coe **·** Dornoch Firth **·** Glen Affric **·** Glen Strathfarrar **·** Kintail **·** Knoydart **·** Kyle of Tongue **·** Loch Shiel **·** Morar, Moidart og Ardnamurchan **·** Nordvestlige Sutherland **·** Wester Ross |
| Hebridene | Cuillinhøydene **·** Jura **·** Lynn of Lorn **·** Loch na Keal, Isle of Mull **·** Scarba, Lunga og The Garvellachs **·** Small Isles **·** St. Kilda **·** Sørlige Lewis, Harris og North Uist **·** South Uist kyst **·** Trotternish |
| Orknøyene | Hoy og Vestlige Mainland **·** |
| Shetland | Shetland |


|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** GeoNames **·** GeoNames **·** GeoNames
 |